                                                                                                                   Модел 

УГОВОР О ЈАВНОЈ НАБАВЦИ
Закључен између уговорних страна:

1. Историјски музеј Србије, Трг Николе Пашића 11, 11000 Београд, који заступа директор др Душица Бојић (у даљем тексту: Наручилац),

2. _________________________________________ из __________,___________ бр.___, ПИБ_____________, кога заступа ________________.

(у даљем тексту: Пружалац услуге).

Уколико је поднета заједничка понуда, навести тражене податке за сваког члана групе понуђача

______________________________________________________________________________________________________________________________________________________
У случају да Пружалац услуге ангажује подизвођача:

        Пружалац услуге у потпуности одговара Наручиоцу за извршење свих обавеза из овог уговора, укључујући и обавезе које је поверио подизвођачу:

„__________________________“из _____________________, ул.__________бр.______

„__________________________из _____________________, ул.__________бр._______

Пружалац услуге ће ће наведеног/е подизвођача/е ангажовати за извршење следећих обавеза:

___________________________________________________________________________(по предмету или у количини), у вредности од ___________ или у проценту од _____%, 

___________________________________________________________________________

(по предмету или у количини), у вредности од ___________ или у проценту од _____%.

Наручилац и Пружалац услуге констатују: 

· да је Историјски музеј Србије, у својству Наручиоца, у складу са Законом о јавним набавкама („Сл. гласник РС, број 91/19) спровео отворени поступак јавне набавке број 35/6/2021 – услуге – Израда идејног пројекта и пројекта за извођење адаптације и реконструкције зграде Главне железничке станице, са циљем закључења уговора;

· да је Наручилац донео Одлуку о додели уговора број _______ од ____________. године, (уписује Наручилац), у складу са којом се закључује овај уговор између Наручиоца, Пружаоца услуге. 

Члан 1.

Предмет овог уговора је израда техничке документације за реконструкцију, санацију и адаптацију објекта Главне железничке станице (у даљем тексту: израда техничке документације), у свему према Понуди Пружаоца услуге бр. __________ од __________________. године (у даљем тексту Понуда) и техничким спецификацијама предметне набавке, који су саставни део овог Уговора.
Члан 2.
Израда техничке документације ће се одвијати у две фазе.
Прва фаза обухвата израду Идејног решења (ИДР) и Идејног пројеката (ИДП).
Друга фаза обухвата израду Пројеката за извођење (ПЗИ), Плана превентивних мера и Техничког дела конкурсне документације за избор извођача радова и све остале делове техничке документације (пројекте, елаборате...) неопходне за добијање Решење о одобрењу извођења радова (члан 145. важећег Закона о планирању и изградњи) и свих потребних сагласности.
Члан 3.

Наручилац ће именовати Комисију за пријема услуга, која је дужна да сачини Записник о пријему Прве фазе, односно Записник о пријему услуга, чиме ће потврдити пријем предметних услуга и неопходне документације, као и да извршена услуга у свему одговара уговореној. Записници морају бити потписани од стране Комисије и овлашћеног представника Пружаоца услуге и сачињавају се у два истоветна примерка од чега по један примерак задржава свака уговорна страна. Наведени Записници чине саставни део документације за извршење уговорених финансијских обавеза Наручиоца. 

Уколико се у току пријема утврди да квалитет извршене услуге не одговара уговореном и није у складу са траженим условима, неће се извршити пријем нити сачинити Записник о пријему услуге, већ ће Комисија за пријем услуге сачињавати Рекламационе записнике, у којима мора бити наведено у чему извршена услуга није у складу са уговореним и истим одредити рок за отклањање недостатака. Наведене Рекламационе записнике потписује Комисија и овлашћени представник Пружаоца услуге који и преузима примерак истог. Уколико Пружалац услуге не поступи по Рекламационим записницима у року који буде одређен Рекламационим записницима, Наручилац ће активирати средство финансијског обезбеђења. 

Члан 4.
Рок за коначну реализацију Уговора је максимално 90 дана од дана закључења Уговора.



Пружалац услуге се обавезује да Прву фазу реализује у року од максимум 45 дана од дана закључења Уговора и то тако што ће у року од максимум 35 дана од дана закључења Уговора предати Наручиоцу предлог Идејног решења (ИДР) и Идејног пројеката (ИДП). 


Комисија из члана 3. овог уговора ће у року од 5 дана од дана пријема предлога ИДР и ИДП сачинити Записник о пријему Прве фазе, уколико нема примедби или Рекламациони записник. У случају сачињавања Рекламационог записника, Комисија ће оставити Пружаоцу услуге рок од 5 дана да поступи по примедбама Комисије, након чега ће сачинити коначни Записник о пријему Прве фазе.   



Пружалац услуге се обавезује да Другу фазу реализује у року од максимум 45 дана од дана потписивања Записника о пријему Прве фазе и то тако што ће у року од максимум 35 дана од дана потписивања Записника о пријему Прве фазе предати Наручиоцу предлог Пројеката за извођење (ПЗИ) и осталу документацију из члана 2. став 3. овог Уговора. 


Комисија из члана 3. овог уговора ће у року од 5 дана од дана пријема предлога ПЗИ и остале документације сачинити Записник о пријему услуге уколико нема примедби или Рекламациони записник. У случају сачињавања Рекламационог записника, Комисија ће оставити Пружаоцу услуге рок од 5 дана да поступи по примедбама Комисије, након чега ће сачинити коначни Записник о пријему услуге.   



У уговорене рокове не улази време чекања на добијање услова, евентуалних примедби и сагласности, мишљења, дозвола и одобрења надлежних органа, као и време чекања на добијање свих сагласности.
                                                           Члан 5.

Пружалац услуге се обавезује да прибави информацију о локацији, локацијске услове, геодетске подлоге и геотехничку документацију, а по овлашћењу Наручиоца.

Техничку документацију израдити у свему према:

1) Информацији о локацији

2) Локацијским условима

3) Геодетским подлогама

4) Геотехничкој документацији за предметну локацију

5) Осталој расположивој техничкој документацији

6) Пројектном задатку и Програмском решењу.
Члан 6.
Давалац услуге се обавезује да Техничку документацију достави у пет штампаних примерака и једној електронској копији (на електронском носачу података). Цртежи, техничке спецификације и прорачуни се достављају у отвореним форматима (АutoCad за графичку документацију, Word и Еxcel за текстуалну документцију, табеле и прорачуне). Сви делови пројекта морају бити електронски потписани и оверени од стране одговорних пројектаната, прегледани, електронски потписани и оверени од стране вршиоца техничке контроле и са добијеним сагласностима од свих имаоца јавних овлашћења (јавних комуналних предузећа, установа, институција и других надлежних служби).
Давалац услуга се обавезује да у оквиру Идејног решења изради тродимензионалне приказе објекта и целог комлекса.

Члан 7.
 Пружалац услуге је дужан да у случају потребе за продужењем рока за извршење уговора, из разлога наведених у овом уговору, као и дејства више силе и/или измене позитивних прописа, упути Наручиоцу писани захтев са детаљним образложењем и то најкасније 15 дана пре истека уговореног рока, како би се размотрила оправданост захтева и, у случају сагласности, уговорени рок продужио закључивањем анекса на овај уговор.
Пружалац услуге има право на продужење уговореног рока и у следећим случајевима: 

· због кашњења проузрокованих неиспуњењем уговорних обавеза Наручиоца као и осталих учесника на послу, које ангажује Наручилац;

· због прекида рада изазваног актом надлежног органа, за који није одговоран Пружалац услуге;
· услед неусаглашености добијених услова ималаца јавних овлашћења са потребама објекта, које захтевају измену услова; 

· због додатних услуга, а за период потребан за њихово извршење;
· ако наступе непредвиђене околности из члана 158. Закона о јавним набавкама. 
Уговорени рок ће бити продужен када уговорне стране о томе сачине анекс уговора. 
Члан 8.

Пружалац услуге се обавезује да за извршење свих предвиђених врста услуга Наручиоцу предложи именовање Главног пројектанта, као и да решењем одреди одговорне пројектанте као и координатора за безбедност и здравље на раду у фази израде пројекта у складу са понудом и конкурсном документацијом.
У случају потребе за изменом одговорних лица из става 1. овог члана, Пружалац услуге је у обавези да пре достављања предлога за именовање новог Главног пројектанта и/или решења о одређивању нових одговорних лица претходно писаном путем обавести Наручиоца о разлозима измене раније именованих одговорних лица и пружи доказе о томе да новоименована одговорна лица испуњавају све услове прописане законском регулативом и условима из конкурсне документације. 
Члан 9.

Пружалац услуге се обавезује да све уговорене послове изврши на начин да сви делови документације буду међусобно усаглашени, уз поштовање интереса Наручиоца у свакој фази извршења уговора и уз сагласност Наручиоца, и то: 
1) у року од 3 дана од почетка рока извршења посла достави Наручиоцу предлог именовања Главног пројектанта, као и решења о одређивању одговорних пројектаната и координатора за безбедност и здравље на раду у фази израде пројекта;
2) у писаној форми благовремено достави Наручиоцу евентуалне примедбе на Пројектни задатак и подлоге за извршење уговорених послова и сарађује са Наручиоцем приликом њиховог редефинисања и усаглашавања;

3) током реализације уговора, учествује на редовним састанцима и сарађује са представницима Наручиоца и другим учесницима на реализацији адаптације и реконструкције зграде Главне железничке станице; 
4) активно сарађује и доставља сва потребна објашњења Наручиоцу у току сагледавања и усвајања свих уговорених послова; 

5) омогући Наручиоцу увид у извршени део уговореног посла у било којој фази извршења;

6) да описе радова из предмера радова у оквиру техничке документације сачини тако да буду прецизни и јасни и у складу са осталим деловима документације и  Законом  о јавним набавкама;  
7) у време трајања поступка јавне набавке за извођење радова, уколико постоји потреба, пружа стручну помоћ и доставља појашњења тј. одговоре на питања заинтересованих лица, у сарадњи са Наручиоцем;

8) уколико током извођења радова извођач радова и надзорни орган констатују пропусте, неусклађености или недостатке предметне техничке документације, на први позив Наручиоца и о свом трошку изврши и достави све потребне исправке, допуне или објашњења и то у року који одреди Наручилац.
9) и друго што произилази из пројектног задатка.

Пружалац услуга се обавезује да уговорену услугу врши ажурно и квалитетно са довољним бројем стручних непосредних извршилаца, у свему у складу са Законом о планирању и изградњи (’’Службени гласник РС’’, бр. 72/09, 81/09,-испр., 64/10- ОУС, 24/11, 121/12, 42/13-ОУС, 50/13- ОУС, 98/13-ОУС, 132/14, 145/14, 83/2018, 31/2019, 37/2019-др. Закон и 9/2020), другим позитивноправни прописима, нормативима и стандардима чија је употреба обавезна, актима Наручиоца и у складу са овим уговором, уважавајући правила струке, професионално и савесно.
 Члан 10.
Наручилац се обавезује да:
1) обезбеди техничку спецификацију - пројектни задатак;
2) преда музеолошки пројекат;
3) након провере достављених доказа о испуњењу услова, именује Главног пројектанта; 

4) у року од 3 радних дана определити за једну од понуђених варијанти мера унапређења енергетске ефикасности по којој ће се израђивати предметна техничка документација, а од тог тренутка почиње да тече рок за израду Идејног решења;

5) у сарадњи са Пружаоцем услуге изврши евентуалне корекције, а потом изврши оверу пројектног задатка и да исти одмах достави Пружаоцу услуге;

6) плати трошкове за прибављање потребних услова и сагласности неопходних за израду уговорене документације;

7) након усвајања Идејног решења и добијања потребне документације овласти Пружаоца услуге да у име наручиоца поднесе захтев за: издавање Локацијских услова, Решења о одобрењу за извођење радова, Сагласност Министарства унутрашњих послова- Управа за ванредне ситуације на техничку документацију и Пријаву радова, и о томе у најкраћем року писаним путем обавести Пружаоца услуге уколико постоје евентуалне примедбе на израђену документацију; 

8) исплати Пружаоцу услуге уговорену цену за израду техничке документације на начин и у роковима из овог уговора.

Члан 11.

Пружалац услуге је дужан да укаже Наручиоцу на све евентуалне недостатке у техничким спецификацијама (пројектном задатку и свим достављеним прилозима), као и на друге околности које је знао или је морао знати, а које могу бити од значаја за извршење уговорених услуга, извођење радова по израђеној предметној техничкој документацији. Уколико то не учини, а током извођења радова по овој техничкој документацији као и током експлоатације објекта се покажу битни недостаци а последица су грешака, пропуста или погрешних процена Пружаоца услуге, Пружалац услуге ће одговарати за штету која због тога настане, како за Наручиоца, тако и за све касније стицаоце изграђеног објекта.
Пружалац услуге се обавезује да све пропусте у изради техничке документације који су предмет овог Уговора, а које примете Наручилац, надлежне институције за издавање услова, сагласности и одобрења у свим фазама израде техничке документације, отклони о свом трошку и у року који одреди Наручилац.
Уколико Пружалац услуге не отклони недостатке до истека тог рока, Наручилац задржава право да ангажује друго лице за отклањање нађених недостатака на рачун Пружалац услуге наплатом банкарске гаранције за испуњење уговорних обавеза, односно да снизи уговорену цену из овог уговора, или да раскине уговор. У оба случаја, Наручилац има право на накнаду штете.
Уколико извршени послови, који су предмет овог уговора, а на основу мишљења других надлежних институција, имају такве недостатке који га чине неупотребљивим или се изврше противно изричитим условима из уговора, Наручилац има право да раскине овај уговор, активира гаранцију за испуњење уговорних обавеза и наплати је у пуном износу, без обавезе да од Пружаоца услуге тражи претходно отклањање недостатака. Уколико за Наручиоца из наведених разлога настане штета која је већа од вредности гаранције за испуњење уговорних обавеза, Наручилац има право да захтева и накнаду штете кроз достављену полису осигурања од професионалне одговорности или на други начин.

                                                             Члан 12.

Пружалац услуге се обавезује да у року од 15 (петнаест) дана од закључења уговора достави:

· банкарску гаранцију за испуњење уговорних обавеза у висини 10% од уговорене цене без ПДВ, са клаузулама „безусловна и наплатива на први позив“, са роком важности 30 дана дуже од истека рока за коначно извршење посла. Наручилац ће да уновчи ову банкарску гаранцију, у случају да понуђач не буде извршавао уговорене обавезе у роковима и на начин предвиђен уговором, у складу са закљученим уговором;
· Пружалац услуге се обавезује да Наручиоцу преда полису осигурања од професионалне одговорности из члана 16. овог уговора. 
Пружалац услуге се обавезује да банкарску гаранцију продужи у случају продужења рока за извршење уговореног посла, са важношћу продужене гаранције минимум 30 дана дуже од рока предвиђеног анексом уговора којим се продужава уговорени рок за извршење посла. Пружалац услуге може поднети гаранцију стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).

Уколико Пружалац услуге заврши све уговорене послове пре уговореног рока, има право на повраћај гаранције за испуњење уговорних обавеза уз претходно достављање банкарску гаранције за отклањање недостатака у гарантном року.

Члан 13.

Укупан износ за уговорене послове из члана 1. овог уговора износи ​​​​​​​​​​​​​​​​_________________________ динара без обрачунатог ПДВ, односно _________________________ динара са обрачунатим ПДВ.
Плаћање ће се извршити на следећи начин:

1) Прва рата у износу од 50% од вредности укупног износа, односно износ од  ____________________ динара без обрачунатог ПДВ, тј. ______________________ динара са обрачунатим ПДВ, у року од 45 дана од дана потписивања Записника о пријему Прве фазе, а на основу исправне фактуре.
2) Друга рата у износу од 50% од вредности укупног износа, односно износ од  ____________________ динара без обрачунатог ПДВ, тј. ______________________ динара са обрачунатим ПДВ, у року од 45 дана од дана потписивања Записника о пријему услуге, а на основу исправне фактуре.

Члан 14.

Гарантни рок за извршену услугу износи _________(минимум 24) месеца, рачунајући од дана потписивања Записника о пријему услуге.
Пружалац услуге се обавезује да Наручиоцу, у року од 15 дана од дана потписивања Записника о пријему услуге, достави и банкарску гаранцију за отклањање недостатака у гарантном року, у висини од 10% од вредности уговореног посла без ПДВ, са клаузулама „безусловна“ и „наплатива на први позив“, са роком важности 30 дана дужим од уговореног гарантног рока. 
Члан 15.
Уколико се у року трајања гаранције за отклањање недостатака у гарантном року установе следећи недостаци техничке документације, као последица грешака и пропуста Пружаоца услуге (неусклађеност предмера са осталим деловима техничке документације, изостављање позиција неопходних за функционисање, стабилност објекта, изостављање радова који су у складу са пројектним задатком, урбанистичким и геотехничким условима и сл.) и то: 

· да количине појединачних позиција стварно изведених радова одступају више од ±10% количина из предмера Пројекта за извођење;

· да укупна вредност вишкова / мањкова стварно изведених радова износи више од 10% од укупне уговорене вредности радова по предмеру из Пројекта за извођење; 

· да укупна вредност неопходних непредвиђених радова, који су последица пропуста пројектанта, а на основу упоредивих тржишних цена, износи више од 10 % од укупно уговорене вредности радова по предмеру из Пројекта за извођење, Наручилац има право да у целости наплати банкарску гаранцију за отклањање недостатака израђене техничке документације или да трајно задржи гарантни депозит уколико Пружалац услуге не достави банкарску гаранцију за отклањање недостатака у гарантном року. Претходно Наручилац и надзорни орган имају обавезу да записнички констатују да су наведени недостаци последица грешака и пропуста Извршиоца,
Наручилац ће активирати банкарску гаранцију за отклањање недостатака у гарантном року.

Уколико током извођења радова по овој техничкој документацији извођач радова и надзор над извођењем радова, утврде да техничка документација има недостатке, Пружалац услуге је у обавези да на први позив Наручиоца и о свом трошку достави потребне исправке, допуне или објашњења и то у року који одреди  Наручилац, а који ће бити дефинисан на основу обима уложених примедби. Уколико Пружалац услуге не испуни наведену обавезу, Наручилац има, по том основу право да активира банкарску гаранцију за отклањање недостатака израђене техничке документације и наплати је у пуном износу, или да трајно задржи гарантни депозит уколико Пружалац услуге не достави банкарску гаранцију за отклањање недостатака у гарантном року а задржава и право на накнаду штете, у пуном износу, уколико активирана банкарска гаранција односно гарантни депозит не покрије стварне трошкове отклањања недостатака.

Уколико се након завршетка извођења радова утврди да објекат има недостатке, за које се утврди да су последица грешака у техничкој документацији, Наручилац има право на накнаду штете кроз достављену полису осигурања од професионалне одговорности или на други начин.

Члан 16.

Пружалац услуге се обавезује да Наручиоцу преда 15 (петнаест) дана од закључења уговора, полису осигурања од професионалне одговорности, у складу са Правилником о условима осигурања од професионалне одговорности („Службени гласник РС“ број 40/15). Пружалац услуге се обавезује да све време обављања уговорених послова буде осигуран од професионалне одговорности. 

Члан 17.
У случају да Пружалац услуге не изврши послове у уговореном року, дужан је да Наручиоцу плати уговорну казну у износу од 2‰ (два промила) без ПДВ за сваки дан закашњења, с тим што укупан износ уговорне казне не може бити већи од 5% од укупно уговорене цене без ПДВ. Наручилац задржава право да износ обрачунате уговорне казне наплати активирањем достављене банкарске гаранције за испуњење уговорних обавеза.
У случају да Пружалац услуге не изврши уговорене послове ни након 25 дана од истека уговореног рока, Наручилац има право да, поред уговорне казне, активира и у целости наплати банкарску гаранцију за испуњење уговорних обавеза, као и да захтева накнаду штете, до пуног износа штете.
Уколико Пружалац услуге својом кривицом касни више од 25 дана у односу на уговорене рокове, из неоправданих разлога прекине са извршењем уговорених послова или одустане од даљег рада, Наручилац има право да раскине овај уговор, уз наплату банкарске гаранције за испуњење уговорних обавеза, као и да захтева накнаду штете кроз достављену полису осигурања од професионалне одговорности или на други начин.
Пружалац услуге не одговара за доцњу насталу из разлога које није скривио или за које је одговоран Наручилац (није доставио уговорену документацију на време или слично).

                                                           Члан 18.

            Уговорне стране су сагласне да сва спорна питања у вези са реализацијом Уговора решавају споразумно, у супротном надлежан је суд у Београду.

За све што није предвиђено овим уговором, уговорне стране су сагласне да ће се примењивати одговарајуће одредбе Закона о облигационим односима, Закона о озакоњењу објеката, Закона о планирању и изградњи са пратећим подзаконским актима као и свих осталих важећих прописа и стандарда за ову врсту посла.

Члан 19.

          Овај уговор је сачињен у четири истоветна примерка, по два за Наручиоца и Пружаоца услуге.


